Alegeri locale 2020. Cum arată o secție de votare în pandemie?
Pregătirile pentru ziua votului sunt aproape gata. În cele 255 de secţii din oraşul Iaşi au fost montate urnele şi cabinele. Urmează ca astăzi să se facă dezinfecţia înainte de ziua votului.
Au rămas mai puţin de 24 de ore până la deschiderea urnelor. Aşa că pregătirile pentru alegerile locale sunt aproape de final.Secţiile de votare arată exact la fel ca anii trecuţi, doar că regulile pe care tu trebuie să le respecţi sunt altele. Până la reguli, însă îţi arătăm ce vei găsi într-o secţie de votare.Amenajarea secţiilor intră în atribuţiile autorităţilor locale, aşa că, la Iaşi, cei de la Servicii Publice au montat cabinele şi urnele încă de ieri. În fiecare secţie de votare sunt cinci cabine. Cinci este şi numărul maxim de votanţi ce pot fi în acelaşi timp într-o secţie. Au fost aduse şi câte patru urne fixe, pentru cele patru rânduri de buletine şi câte o urnă mobilă. Pe lângă urne şi cabine au mai fost aduse şi produse de dezinfecţie pentru ziua votului – dezinfectant pentru mâini, serveţele, mască, vizieră, alcool sanitar, mănuşi de protecţie.